จัดธีมหุ้นเด็ดลงทุนข้ามปี ชู 6 หุ้นเด่นรับปีไก่ทอง
จัดธีมหุ้นเด็ดลงทุนข้ามปี ชู 6 หุ้นเด่นรับปีไก่ทอง
30 ธ.ค. 2559

บล.เอเซีย พลัส ระบุในบทวิเคราะห์ว่า SET ยังซึมๆ เมื่อใกล้หยุดเทศกาลปีใหม่ 2560 นักลงทุนบางส่วนเริ่มหายจากตลาด ขณะที่ยังมีแรงขายต่างชาติ ซึ่งมีน้ำหนัก หักล้างแรงซื้อจากสถาบันในประเทศ (LTF+Window Dressing) แนะนำให้สะสมหุ้นข้ามปี คือ ได้ประโยชน์เงินบาทอ่อนค่า (GFPT, TU) หุ้นรับเหมาฯ (CK) และ ปันผล (ASK, RATCH) เลือก ASK([email protected]) เป็น Top Pick  
(-) Fund Flow ยังไหลออก แต่ยังมีแรงซื้อจากสถาบันฯ ในสัปดาห์สุดท้ายของปี 
วันศุกร์ที่ผ่านมาต่างชาติยังคงขายสุทธิหุ้นในภูมิภาคต่อเนื่องเป็นวันที่ 7 ด้วยมูลค่าราว 254 ล้านเหรียญ และเป็นการขายสุทธิทุกประเทศ ยกเว้นตลาดหุ้นอินโดนีเซียเพียงแห่งเดียวที่ถูกซื้อสุทธิราว34 ล้านเหรียญ (ซื้อสุทธิเป็นวันที่ 4) ส่วนที่เหลืออีก 4 ประเทศต่างชาติยังคงขายสุทธิ คือ ตลาดหุ้นไต้หวันถูกขายสุทธิราว 209 ล้านเหรียญ (ขายสุทธิเป็นวันที่ 6) ตามมาด้วยเกาหลีใต้ 47 ล้านเหรียญ (ขายสุทธิเป็นวันที่ 2), ฟิลิปปินส์ 13 ล้านเหรียญ (ขายสุทธิเป็นวันที่ 11) และไทยที่ต่างชาติยังคงขายสุทธิราว 18 ล้านเหรียญ หรือ 646 ล้านบาท (ขายสุทธิเป็นวันที่ 4) ต่างกับนักลงทุนสถาบันฯซื้อสุทธิราว 252 ล้านบาท (หลังจากขายสุทธิเพียงวันเดียว)
ในช่วงโค้งสุดท้ายของปี แรงซื้อจากสถาบันในประเทศ ทั้ง LTF และ Window Dressing น่าจะเข้ามาช่วยประคองตลาดฯได้ อีกทั้งยังสอดคล้องกับสถิติย้อนหลัง 10 ปี พบว่า SET Index ในสัปดาห์สุดท้ายมักจะปรับขึ้น โดยมีผลตอบแทนเฉลี่ยราว 0.87% ส่วนทางด้านตราสารหนี้ไทย นักลงทุนสถาบันฯซื้อสุทธิราว 1.62 หมื่นล้านบาท สวนทางนักลงทุนต่างชาติที่ขายสุทธิราว 322 ล้านบาท (ขายสุทธิเป็นวันที่ 4)
กลยุทธ์การลงทุน ให้ถือหุ้นข้ามปี  ASK, GFPT, CK, UNIQ, BJC, RATCH  
สถานการณ์ SET Index แกว่งผันผวนบริเวณ 1500 จุด กลยุทธ์การลงทุน เลือกหุ้นเป็นรายตัว ที่ได้ประโยชน์จาก theme การลงทุนต่างๆ ดังนี้
หุ้นปันผลสูง : โดยหลังจากการประกาศงบปี 2559 ช่วงเดือน ม.ค. – ก.พ. 2560 จะเข้าสู่ฤดูกาลประกาศจ่ายปันผล ตั้งแต่เดือน มี.ค. 2560 เป็นต้นไป หากนักลงทุนซื้อหุ้นปันผลสูงตั้งแต่ช่วงนี้ เท่ากับถือหุ้นเพียง 3 – 4 เดือน ก็จะได้เงินปันผลเทียบเท่าถือหุ้นมาครึ่งปี (สำหรับหุ้นที่จ่ายปันผล 2 ครั้งต่อปี) หรือเทียบเท่าถือหุ้น 1 ปี (สำหรับหุ้นที่จ่ายปันผลปีละครั้ง)
โดยหุ้นที่ฝ่ายวิจัยคัดกรอง เลือกจาก Dividend Yield ปี 2559 และ 2560 สูงกว่า 4% ต่อปี, EPS Growth ปี 2560 เติบโต กว่า 10%, Upside สูงกว่าราคาปัจจุบันเกินกว่า 15% และฝ่ายวิจัยแนะนำ ซื้อ ได้หุ้นที่น่าสนใจ อาทิ ASK ([email protected]), THANI ([email protected]), SCCC ([email protected]) และ RATCH ([email protected])
หุ้นที่ได้ประโยชน์จากการอ่อนค่าของเงินบาท : ได้ประโยชน์ชัดเจน มี 2 กลุ่ม คือ กลุ่มชิ้นส่วนอิเล็กทรอนิกส์ โดยหากพิจารณาผู้ประกอบการที่ได้รับผลกระทบจากมาตรการกีดกันจากสหรัฐไม่มากนัก พบว่า ผู้ที่ตลาดส่งออกไปสหรัฐในสัดส่วนที่น้อยเมื่อเทียบรายได้รวม คือ HANA 8% ตามด้วย SVI 10% และ KCE 20% จึงแนะนำ HANA ([email protected])  และ SVI ([email protected])
ส่วนกลุ่มเกษตร-อาหาร แนะนำ GFPT ([email protected])  ในฐานะที่เป็นผู้ผลิตและส่งออกผลิตภัณฑ์ไก่ ไปยังยุโรป และ เอเชีย  โดยเฉพาะ ญี่ปุ่น ในสัดส่วน 50% ของปริมาณการส่งออก  จึงไม่กระทบจากการกีดกันทางการค้าจากสหรัฐ ขณะที่ TU ([email protected]) และ CPF ([email protected]) ไม่น่าจะได้รับผลกระทบ เพราะส่วนใหญ่เป็นส่งออกจะเป็นผลิตภัณฑ์กุ้ง (TU 16% ของรายได้รวม, CPF 1%)
นอกจากนี้ยังมีกลุ่มส่งออกเกษตรและอาหาร  STA ([email protected]) และ KSL ([email protected]) ไม่น่าจะกระทบจาก การกีดกันทางค้าของสหรัฐ เพราะตลาดส่งออกหลักอยู่ในแถบเอเชีย และผลิตภัณฑ์ยางส่งออกของไทยอยู่ในขั้นกลาง มีตลาดหลักในจีน เป็นต้น  และน่าจะได้ประโยชน์จากเงินบาทอ่อนค่ามากที่สุด เนื่องจากรายได้หลักราว 70% มาจากการส่งออกยางพาราและน้ำตาลสู่ต่างประเทศ (รับรู้รายได้เป็นสกุลดอลลาร์)  แต่ต้นทุนการผลิตทั้งหมดเป็นเงินบาท อาทิ ยางพาราและอ้อย เป็นต้น ตามลำดับ
หุ้นที่ได้ประโยชน์จากมาตรการก่อสร้างภาครัฐ : โดยเฉพาะหุ้นในกลุ่มรับเหมาก่อสร้าง ได้ประโยชน์จากความคืบหน้าการลงทุนภาครัฐ ซึ่งทำให้ Backlog ทั้งอุตสาหกรรมเพิ่มขึ้น น่าจะหนุนรายได้และกำไรของกลุ่มฯ โดยรวมดีขึ้นในปี 2560 โดยเฉพาะ UNIQ ([email protected])  ซึ่งคาดว่างานใหม่คิดเป็นสัดส่วนสูงถึง 57.3% ของ Backlog เดิมที่มีอยู่ทำให้เป็นหุ้นที่มีการเติบโตสูงสุด ขณะที่มี P/E ต่ำสุดในกลุ่ม จึงชอบ UNIQ มากสุด ทั้งยังมี upside สูงถึง 29.5% ตามมาด้วย CK ที่มีฐานธุรกิจกระจายตัวที่ดี (ถือหุ้น TTW 19.40%, BEM 29.73%)
หุ้นเติบโตสูง: เลือก BJC ([email protected]) และ BLA ([email protected])
หุ้น Energy Recovery: ตามการฟื้นตัวของราคาน้ำมันในปีหน้า เลือก PTT ([email protected]) และ PTTEP ([email protected])